**阿爸的虱目魚 作曲：蕭煌奇 填詞：武雄**

**彼一年　寒冷的冬天　寒流來的時　彼一暝　伊對夢中雄雄驚醒**

**靴管籠落去　襖仔幔落去　欲去海邊巡魚池**

**伊講　伊的虱目魚　攏無臭土味　真值錢　但是上驚這款天氣**

**若是小可無注意　今年就免想過年**

**伊怨嘆　客廳內　歸暗看電視　月初嘟退伍的囝兒**

**叫伊鬥陣去　伊嘛無願意　因為粗重的頭路伊無趣味**

**伊講　無論虱目魚　世界好滋味　有外甜　嘛是乎人嫌相多幼刺**

**青春少年時　就愛靠家己　惦莊腳所在賺袂著錢**

**伊才會　決定愈離開　決定飛上天　去城市　不管序大人按怎好嘴**

**伊欲賺魚翅　無愛撿魚刺　為著將來賺大錢　只要將來賺大錢**

**管汰伊　阿爸的虱目魚**

**彼一年　彼場風颱雨　淹過彼條路　彼下晡　伊向天公伯嘆一口氣**

**不聽別人的阻止　鐵馬騎出去　欲去巡魚池**

**伊講　伊的虱目魚　真用心來飼　當值錢　偏偏遇到這款天氣**

**如今水攏加淹去　滿街路四界攏是**

**伊怨嘆　伊家己　為著虱目魚　連後生攏趕趕出去**

**只剩一個人　行到水池邊　面前的一切也已經攏無意義**

**伊講　無論虱目魚　世界好滋味　有外甜　嘛是需要頂面的支持**

**飼料彼呢貴　又擱歹景氣　漁會的政策攏荒廢**

**伊看見　水淹彼呢淀　四界攏嘛是　伊的魚　親像是開嘴咧叫伊**

**叫伊緊放棄　叫伊緊返去　伊講伊有聽見**

**伊講伊有看見　彼暝的　夢中的虱目魚**

**聽講　彼暗的電視　攏有報到伊　的名字　無人知最後伊流去叨位**

**新聞足諷刺　畫面足趣味　有人惦馬路塊撈魚**

**伊彼個　城市的後生　警察來通知彼當時　飲茫茫惦路邊甲人相爭**

**伊講虱目魚　其實攏無刺　人講伊已經醉　伊講伊無騙你**

**虱目魚　原本是　伊的名字**